TLU: Eskom se dreigemente onaanvaarbaar – praag.co.za
NERSA het besluit om nie Eskom se aansoek vir 'n tariefverhoging van 9,58% toe te staan nie.
Die president van die unie, Louis Meintjes, sê die landbou, land en ekonomie kan nie 'n verdere elektrisiteitstariefverhoging bekostig nie.
Meintjies sê die land kan ook nie langer onbekwame bestuurspraktyke by die energieverskaffer — wat oor 'n monopolie beskik — bekostig nie.
Die Vryemark Stigting het intussen gesê swak beleid by Eskom het die situasie geskep waarin die kragverskaffer die land gedompel het.
'n Direkteur by die Vryemark Stigting, Eustace Davie, sê baie van Eskom se probleme is vanweë hul weiering lank reeds om onafhanklike kragprodusente nie toestemming te gee om krag aan die netwerk te lewer nie.
Davie sê van die belangrikste besluite by Eskom is deur die regering geneem.
NERSA het gesê verskillende wyses wat Eskom sal aanmoedig om sy verouderende kragaanlegte te onderhou, ondersoek sal word.
Die hoof van elektrisiteit by NERSA, Thembani Bukula sê goeie onderhoud moet beloon word, terwyl swak prestasie gestraf moet word.
'n Senior bestuurslid van Eskom, Thava Govender sê die kragverskaffer sal eers met die regering beraadslaag voordat hy verder kommentaar lewer.
Eskom sê NERSA se besluit om nie 'n tweede verhoging toe te staan nie, sal ondersoek word.
Die regering het sy 13,91% belang in Vodacom aan die Openbare Beleggingskorporasie verkoop te help om die R23 miljard toekenning aan Eskom te finansier, het die Nasionale Tesourie in 'n verklaring gesê.
Die Nasionale Tesourie en die Departement van Telekommunikasie het saamgewerk in die uitvoering van die transaksie.
Skrywer praagGepubliseer op 1 Julie 2015 2 Julie 2015 Kategorieë Nuus, Suider-AfrikaSleutelwoord beurtkrag, Eskom, nersa, Vryemarkstigting